Αναγνώστης Κοντάκης

Ο Αναγνώστης Κοντάκης (ή Κονδάκης ή Ιωάννης Κοντάκης του Αθανασίου, 8 Μαρτίου 1782 - 24 Οκτωβρίου 1854)  δικτυακός τόπος της Βουλής των Ελλήνων, Μητρώο Πληρεξουσίων, Γερουσιαστών και Βουλευτών 1822-1935, αρχείο σε μορφή .pdf, ανάκτηση 16-3-2013. ήταν Φιλικός, αγωνιστής και πολιτικός του αγώνα του 1821, πληρεξούσιος Κυνουρίας, συγγραφέας απομνημονευμάτων.

Βιογραφία
Η καταγωγή του ήταν από το χωριό Άγιος Πέτρος, της τότε επαρχίας Αγίου Πέτρου Κυνουρίας. Πατέρας του ήταν ο Αθανάσιος Κοντάκης και μητέρα του η Ξανθή, από το γένος του Δημητρίου Οικονομάκη. Πριν γίνει προεστός είχε χρηματίσει ταμίας και έμπορος. Ο ίδιος αναφέρει ότι κατηχήθηκε το 1817 στη Φιλική Εταιρία από τον Ηλία Χρυσοσπάθη.

Με την έναρξη της Επανάσταση μαζί με την οικογένεια πήρε τα όπλα και εξεστράτευσε στα Βέρβαινα, δαπανώντας μεγάλο μέρος από την περιουσία του ενώ έκανε και πολλές προσπάθειες για την σύσταση και την τάξη του εκεί στρατοπέδου και του φροντιστηρίου του. Συμμετείχε στην πολιορκία της Τριπολιτσάς και από τη θέση του πολιτικού ενώ ο γιος του Ανδρέας διέπρεψε ως στρατιωτικός.

Έγινε πληρεξούσιος εκπροσωπώντας την επαρχία Αγίου Πέτρου στην Γ' Εθνοσυνέλευση Επιδαύρου, τη Γ' Εθνοσυνέλευση Ερμιόνης, τη Γ' Εθνοσυνέλευση Τροιζήνας, τη Δ' Εθνοσυνέλευση Άργους και την Ε' Εθνοσυνέλευση 1832 καθώς και στην Εθνοσυνέλευση του 1843«Τα κατά την αναγέννησιν της Ελλάδος» «Ήτοι, συλλογή των περί την αναγεννώμενην Ελλάδα συνταχθέντων πολιτευμάτων, νόμων και άλλων επισήμων πράξεων από του 1821 μέχρι του 1832» , Ανδρέου Ζ. Μάμουκα, Πειραιάς, Τυπογραφία Ηλίου Χριστοφίδου, Η αγαθή τύχη, 1839, τόμοι 1-11ος. Αναφέρεται ότι ως πολιτικός τηρούσε πάντοτε συναινετική και σώφρονα στάση και ότι προσπαθούσε να αμβλύνει τα πολιτικά πάθη και τους εμφύλιους σπαραγμούς και κατά τη διάρκεια της επανάστασης και στη συνέχεια επί Όθωνα. Διορίστηκε σε κυβερνητικές θέσεις και από τον Ιωάννη Καποδίστρια στον οποίο ήταν αφοσιωμένος.

Το 1837 έλαβε τον Αργυρό Σταυρό του Τάγματος του Σωτήρος
(στα γερμανικά), νο 31, 1837, Athen, 18 Sept. Απόφαση του Όθωνα 3/15 Sept 1837, σελ. 135.

Έγραψε απομνημονεύματα στα οποία δίνονται σημαντικές πληροφορίες για την Επανάσταση του 1821 και τον αρματολισμό της Πελοποννήσου πριν από την επανάσταση.Απομνημονεύματα. Πρακτικά του δρόμου μας (6 Φεβρουαρίου -14 Μαρτίου 1826). Πρακτικά της εν Αθήναις διατριβής μας (15-27 Μαρτίου 1826) Αναγνώστης Κοντάκης, Παναγιώτης Μοναστηριώτης, Δημήτριος Χριστίδης
επιμέλεια: Νίκος Ασημακόπουλος, Βεργίνα, 2009, ISBN 978-960-8280-59-5

Πέθανε στις 24 Οκτωβρίου 1854 κατά τη διάρκεια επιδημία χολέρας που έπληξε την Ελλάδα.

Πηγές

Αναφορές

Βιβλιογραφία
"ΑΠΟΜΝΗΜΟΝΕΥΜΑΤΑ ΠΑΝΑΓΙΩΤΟΥ ΜΟΝΑΣΤΗΡΙΩΤΟΥ ΠΡΑΚΤΙΚΑ ΤΟΥ ΔΡΟΜΟΥ ΜΑΣ (6 ΦΕΒΡΟΥΑΡΙΟΥ - 14 ΜΑΡΤΙΟΥ 1826), ΔΗΜΗΤΡΙΟΥ ΧΡΙΣΤΙΔΟΥ ΠΡΑΚΤΙΚΑ ΤΗΣ ΕΝ ΑΘΗΝΑΙΣ ΔΙΑΤΡΙΒΗΣ ΜΑΣ (15 - 27 ΜΑΡΤΙΟΥ 1826)", ΚΟΝΤΑΚΗΣ ΙΩΑΝΝΗΣ (ΑΝΑΓΝΩΣΤΗΣ)
"ΙΩΑΝΝΗΣ ΑΝΑΓΝΩΣΤΗΣ ΚΟΝΤΑΚΗΣ Η ΖΩΗ, ΤΟ ΕΡΓΟ ΚΑΙ ΤΑ ΑΠΟΜΝΗΜΟΝΕΥΜΑΤΑ ΤΟΥ", ΧΡΟΝΗ-ΒΑΚΑΛΟΠΟΥΛΟΥ ΜΑΡΙΑ

Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Βουλευτές Κυνουρίας
Κατηγορία:Αργυρός σταυρός του Τάγματος του Σωτήρος
Κατηγορία:Έλληνες μέλη της Φιλικής Εταιρείας